Referat fra møte med treningsansvarlige og styret

25. oktober 2023 kl. 1800-2000

Sted; Aker Lås, Brobekkveien

Til stede: Christin Grabo (Treningsansvarlig bruks), Hege Wang (Rally og styret), Marianne (LP og styret), Lisbeth Bergholt (Rally og styret), Hege Torp (Bruks og styret); Linda B Knutzen (Bruks og styret)

Ordstyrer: Linda B Knutzen

Referent: Hege Torp

Til dagsorden:

1. Christin etterlyser oppfølging av sak som ble tatt opp på tidligere møter, angående «et årlig avsatt beløp som grenene kan disponere fritt til beste for medlemmene». Styret beklager manglende oppfølging av denne saken. Styret vil ta saken opp på førstkommende styremøte.
2. Christin ønsker et nytt punkt på dagsorden om økonomi. Dette ble tatt til følge.

**‘1. Status for grenene**

* Bruks: Christin orienterte. Stor aktivitet i gruppa: Stevner, trening og kurs. Treningsledere bidrar. Mange som trener. God stemning i gruppa. Innkjøpte tarp og telt har vært til stor nytte.
* Rally: Hege W og Lisbeth orienterte. Mange på trening, alle nivåer. Midlertidig inntaksstopp. Nå er det åpnet for nye medlemmer. God stemning. Gruppa har arrangert mange kurs – for alle nivåer. Mange treningsledere som også bidrar som instruktører på kurs. En egen komite har ansvar for det offisielle stevnet og klubbmesterskap. Karine har arrangert to rekruttstevner.
* Agility: Beate har meldt på FB at det er liten aktivitet og mangel på treningsledere i Agility.
* LP: Marianne formidler at det har vært liten aktivitet i LP-gruppa i høst, det mangler treningsansvarlig og treningsledere. Men god påmelding til vintertrening.

**‘2. Kurs og arrangementer på tvers av grenene**

Erfaringer 2023:

* Medlemsmøte med foredrag om *forebygging av skader hos hund*, ved Jenni Lehtinen, veterinær og kiropraktor. Skullerudstua, 26. mars 2023. God oppslutning.
* Vårdugnad på Brekke 15. mai 2023. God oppslutning. God rydding.
* En ekstra dugnad på grusveien i september mellom bommen og hytta. Mye av grusen forsvant etter uværet «Hans» (Kommunen har også bidratt, grøftet og planert.)
* RABL ble gjennomført 22. august 2023 med god deltakelse

Kurs:

* «Fri ved fot», «kontakt», «lek og belønning» er kurstema som alle grener har nytte av.
* Kurs i «lek og belønning» i regi av Bruks har hatt deltakere fra flere grener. Også andre kurs i regi av «Bruks» har hatt deltakere fra andre grener.

Foreløpige planer for 2024

* Det ble diskutert mulighet for felleskurs med vekt på «kontakt og «fri ved fot». Christin ser på muligheter.
* Medlemsmøte med foredrag om *førstehjelp for hund* er planlagt 17. januar 2024 (Skullerudstua) med veterinær Cathrine Winblad.

**‘3. Episoder med hunder som er ute av kontroll - rutiner for håndtering**

Styret arbeider med rutiner for håndtering av hendelser med hunder som er ute av kontroll på Brekke. Dette er et vanskelig tema. Saken ble grundig diskutert. Noen hunder som kommer løpende vil bare leke, andre kan være bøllete eller aggressive. Uansett kan de skremme andre hunder. Hundefører må få beskjed om at dette ikke er greit. Hundefører må ta ansvar. Hunden må snakkes til. For å hindre gjentakelser må slike hunder holdes i bånd på trening. For å forebygge uønskede hendelser bør det settes opp gjerde mellom midtre og nedre plan når det trenes på begge plan. Styret arbeider videre med saken.

**‘4. Rydde i kontainerne og hytta**

Etter stevner og kurs må utstyr ryddes på plass i containerne, og hytta må ryddes. Hytta skal ikke brukes til oppbevaring av utstyr som tar stor plass, gjenglemte klær, hundebur, etc. Treningsansvarlige og treningsledere må oppfordres til å holde orden løpende.

**‘5. Økonomi**

Christin påpeker at klubben har god økonomi, og mye «penger på bok».

Det ble diskutert hvordan midlene bør brukes til fordel for alle medlemmer, både fellesarrangementer og aktiviteter for hver enkelt gren. Det ble trukket fram at klubben bør gi økonomisk støtte til kurs og aktiviteter for treningsansvarlige og treningsledere. Styret vil følge opp dette forslaget.

Evaluering av møtet

Møte med treningsansvarlige og styret er viktig. En møteplass for informasjonsutveksling og diskusjon. Gir treningsansvarlige mulighet til å formidle ønsker og behov til styret. Viktig at alle grener representert ved treningsansvarlige eller treningsledere – eller andre aktive medlemmer som ikke sitter i styret.

Det ble gode diskusjoner på dagens møte. Men nærliggende å spørre hvorfor det er liten oppslutning. Er det en tilfeldighet? Eller må vi tenke nytt om denne typen møter?